SkinX, A framework of a skin plug-in package - CodeProject 11,178,666 members (73,475 online)
Compilation erors omris17-May-05 5:48 Hi,
Omri Last Visit: 31-Dec-99 19:00 Last Update: 26-Jan-15 13:50Refresh1 Die Universiade van 1989
Die Universiade van 2011
Die Universiade is 'n internasionaal sportbyeenkoms vir universiteitstudente. Die geleentheid word deur die FISU (International University Sports Federation of Fédération internationale du sport universitaire) georganiseer. Die naam is 'n kombinasie van die woorde "Universiteit" en "Olimpiade". In Engels word dit ook soms die "World University Games" of "World Student Games" genoem.
Die Universiade word elke twee jaar gehou. Dit bestaan uit 'n somer- en 'n winterprogram. Beide vind meestal in dieselfde jaar plaas. Die somer- en winterprogramme word afsonderlik van melkaar deur 'n gasstad georganiseer. Ongeveer 8 000 studente neem aan die somer-, en sowat 3 500 aan die winterprogram deel.
In 1923 is 'n "International Universities Championship" reeds in Parys gehou. Dit is deur die "Union Nationale des Étudiants Français" (UNEF) georganiseer. Vanaf 1924 organiseer die "Confédération Internationale des Étudiants" (CIE) elke somer 'n sportbyeenkoms vir studente, wat in 1930 die naam "International University Games" kry. Die byeenkoms is vir die laaste keer in 1939 aangebied.
In 1947 organiseer die "Fédération Internationale du Sport Universitaire" (FISU) weereens 'n sportbyeenkoms. In 1957 kry die byeenkoms die naam "World University Games", en in 1959 die naam Universiade.
Sport by die somerprogram is: atletiek, basketbal, fietsry, skermsport, sokker, gimnastiek , ritmiese gimnastiek, swem, sierduik, waterpolo, judo, roei, tennis, tafeltennis, taekwondo, en vlugbal.
Sport by die winterprogram is: alpeski, landloop-ski, skispring, Noorse kombinasie, kunsskaats, yshokkie, kortbaanskaats, tweekamp, sneeuplankry, langbaanskaats en ysbal.
Die onderstaande tabel wys die gasstede van die somer- en winter-universiades respektiewelik.
1959 I Turyn, Italië —
1960 — I Chamonix, Frankryk
1961 II Sofia, Bulgarye —
1962 — II Villars-sur-Ollon, Switserland
1963 III Porto Alegre, Brasilië —
1964 — III Špindlerův Mlýn, Tsjeggo-Slowakye
1965 IV Boedapest, Hongarye —
1966 — IV Sestriere, Italië
1967 V Tokio, Japan —
1968 — V Innsbruck, Oostenryk
1970 VI Turyn, Italië VI Rovaniemi, Finland
1972 — VII Lake Placid, Verenigde State
1973 VII Moskou, Sowjetunie —
1975 VIII Rome, Italië VIII Livigno, Italië
1977 IX Sofia, Bulgarye —
1978 — IX Špindlerův Mlýn, Tsjeggo-Slowakye
1979 X Meksikostad, Meksiko —
1981 XI Boekarest, Roemenië X Jaca, Spanje
1983 XII Edmonton, Kanada XI Sofia, Bulgarye
1985 XIII Kobe, Japan XII Belluno, Italië
1987 XIV Zagreb, Joego-Slawië XIII Štrbské Pleso, Tsjeggo-Slowakye
1989 XV Duisburg, Wes-Duitsland XIV Sofia, Bulgarye
1991 XVI Sheffield, Verenigde Koninkryk XV Sapporo, Japan
1993 XVII Buffalo, Verenigde State XVI Zakopane, Pole
1995 XVIII Fukuoka, Japan XVII Jaca, Spanje
1997 XIX Sisilië, Italië XVIII Muju, Suid-Korea
1999 XX XIX Poprad Tatry, Slowakye
2001 XXI Beijing, Volksrepubliek China XX Zakopane, Pole
2003 XXII Daegu, Suid-Korea XXI Tarvisio, Italië
2005 XXIII Izmir, Turkye XXII Innsbruck en Seefeld, Oostenryk
2007 XXIV Bangkok, Thailand XXIII Turyn, Italië
2009 XXV Belgrado, Serwië XXIV Harbin, Volksrepubliek China
2011 XXVI Shenzhen, Volksrepubliek China XXV Turkye Erzurum, Turkye
2013 XXVII Kazan, Rusland XXVI Trentino, Italië
2015 XXVIII Gwangju, Suid-Korea XXVII Osrblie, Slowakye (skansspring en tweekamp),
Strbske Pleso, Slowakye (noordse kombinasie en langlaufen)
Granada Spanje (orige items)
2017 XXIX  Taipei, Republiek China XXVIII Kasakstan Alma-Ata, Kasakstan
2019 XXX Brasilia, Brasilië XXIX Krasnojarsk, Rusland
Wikimedia Commons bevat media in verband met Universiade.
↑ Republiek China (Taiwan) gebruik om politieke redes tydens internasionale sportbyeenkomste (soos die Universiade) die naam "Chinees Taipei" en 'n spesiale vlag.
FISU se amptelike webtuiste
Ontsluit van "https://af.wikipedia.org/w/index.php?title=Universiade&oldid=1800755"
Die bladsy is laas op 9 September 2018 om 17:36 bygewerk.